**Umbrele ciudate ale morții..**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când vântul vieții va-nceta să bată,

-Iar iarba se va veșteji în câmp!

- Vom înțelege, poate, înc-odată!

Că rolul nostru nu-i așa de tâmp.

C-avem menirea-n viață să iubim,

C-o forță uneori neomenească.

- De am putea noi chiar să și uimim!

Arhangheli din suita cea cerească.

- Când vor seca izvoarele și ploi!

Va înceta și sufletu-mi să plângă.

- De-atâta ne-mplinire și nevoi!

În viața asta scurtă și nătângă.

”- Mă văduvește tu de-a mea tristețe!”,

Să stau închis în Eu-ți clandestin.

Să nu aflăm ce-nseamnă bătrânețe,

Iar viața s-o trăim mereu din plin.

- Când vom muri cândva ... de gura morții!

Vom înțelege totul pe deplin.

- Și întristați ne-om închina noi sorții!

Că am scăpat cumva de al său chin.

”- Convalescenți ai lumii interlope!”,

Noi v-am cedat din toate (mai nimic).

Și tot luând substanțe psihotrope,

- Am devenit al vieții venetic!

Când câinii vor muri de gura lumii,

- Și caii ne vor paște în pustiu!

Vom înțelege că în legea firii,

Avem un rol ... dar nu de vizitiu.

Când visul și dorința vor pieri,

Ca molfăite ele-n gura sorții.

Noi, disperați, cred, ne vom contopi,

Cu umbrele ciudate ale morții.

Brăila, septembrie 2017